উল্লেখ্য, সর্বশেষ ওই ইউনিয়নে ২০০২ সালের ডিসেম্বরের নির্বাচনে কৃষক শ্রমিক জনতালীগ সমর্থিত খন্দকার বজলুর রহমান চেয়ারম্যান পদে ও ১২জন সদস্য (মেম্বার) পদে নির্বাচিত হন। এরপর ২০০৬ সালে টাঙ্গাইল জেলা প্রশাসক বৃহত্তর যাদবপুরকে ভেঙে ‘যাদবপুর’ ও ‘বহুরিয়া’ নামের দুটি ইউনিয়ন গঠন করে প্রজ্ঞাপন জারি করেন। সীমানা নিয়ে জটিলতা বিষয়ে ওই প্রজ্ঞাপনের বিরুদ্ধে বহুরিয়া গ্রামের শামসুল হক নামের এক ব্যক্তি উচ্চ আদালতে মামলা করলে ওই দুই ইউনিয়নের নির্বাচন কার্যক্রম স্থগিত হয়ে যায়। (২০১৬ সালের জানুয়ারিতে) উচ্চ আদালতে করা মামলাটি সম্প্রতি খারিজ হয়ে যায়। জনশ্রুতি ও অভিযোগ রয়েছে, ওই পরিষদ বিনা ভোটে দীর্ঘসময় ক্ষমতায় থাকার লক্ষে ওই মামলার পেছনে আর্থিক খরচের যোগান দিয়ে থাকে। মামলাটি খারিজ হওয়ায় ওই চক্র আবারও আপিল করার পাঁয়তারা করছে।